ml en en en en en en es en en en en en en en en ml ml ml ml ml ml ml ml bar ml en en ml ml ml ml ml ml ml ml ml ml ml ml ml ml ml ml ml ml en en en en es en en en
നിയന്ത്രണരേഖ നിശ്ചയിക്കുക ;ബിനു ജോസഫ് വടശ്ശേരിക്കര | Eternal Voice
സെന്‍ട്രല്‍ വെസ്റ്റ് ചര്‍ച്ച് ഓഫ് ഗോഡിന് പുതിയ ഓവര്‍സിയര്‍
ഇന്ത്യാ പെന്തെക്കൊസ്തു ദൈവസഭാ മലബാർ മേഖല കൺവെൻഷൻ
കേരളാ സ്റ്റേറ്റ് ഐ. പി. സി കണ്‍വെന്‍ഷന്‍
കണ്ണൂരില്‍ വീണ്ടും സുവിശേഷ വിരോധികളുടെ ആക്രമണം
പാലക്കാട് ഡിസ്ട്രിക്ട് കണ്‍വന്‍ഷന് അനുഗ്രഹ സമാപ്തി
പാടാന്‍ സാധിക്കാതെ പോയ പാട്ട്
നിയന്ത്രണരേഖ നിശ്ചയിക്കുക ;ബിനു ജോസഫ് വടശ്ശേരിക്കര
By editor on February 26, 2016
ഇന്നത്തെ സമൂഹത്തിന്റെ പ്രധാനപ്രശ്‌നം ആണ്‍-പെണ്‍ ബന്ധത്തിലെ നിയന്ത്രണരേഖ മുറിഞ്ഞുമാറി എന്നതാണ്. യുവജനങ്ങള്‍ക്ക് സ്വന്തം ലിംഗത്തിലുള്ള സുഹൃത്തുക്കളെക്കാള്‍ അധികം സുഹൃത്തുക്കള്‍ എതിര്‍ലിംഗത്തില്‍ ഉള്ളവരാണ്. നീണ്ട വര്‍ഷം സുഹൃത്തുക്കളായി തുടരുന്ന പലരും വിവാഹജീവിതത്തില്‍ എത്തിചേരുന്നതായാണ് സര്‍വ്വേ കാണിക്കുന്നത്. ഇതില്‍ അയല്‍ക്കാര്‍, സ്വന്തം സഭയില്‍ പെട്ടവര്‍, അടുത്ത ബന്ധുക്കള്‍ ഒക്കെ കാണാം. ഇന്നലെവരെ സുഹൃത്തായും സഹോദരി ആയും കണ്ടവര്‍ പിന്നീട് കാമുകീ -കാമുക ബന്ധത്തിലേക്ക് വഴിമാറും. എന്നാല്‍ വീട്ടുകാര്‍ക്കോ മാതാപിതാക്കയള്‍ക്കോ ഈ ബന്ധങ്ങള്‍ മനസിലായില്ല എന്നു വരാം.
പെണ്‍കുട്ടിക്ക് 27 വയസ് ചെറുക്കന് 24 വയസ്. വിവാഹത്തിനായി ഇരുവരും തയ്യാറായപ്പോള്‍ പലചോദ്യങ്ങള്‍ ഉയര്‍ന്നു, എന്നാല്‍ അവര്‍ ചോദിക്കുന്നു; ”ഇതില്‍ എന്താണ് തെറ്റ്”? എന്റെ അഭിപ്രായത്തില്‍ തെറ്റൊന്നുമില്ല, ഭാര്യയുടെ സ്‌നേഹത്തേക്കാള്‍ ജീവിതത്തില്‍ അമ്മയുടെ കരുതലും സ്‌നേഹവും അവന് ലഭിക്കും. അത്രതന്നെ. പിന്നെ ഭാവിയില്‍ ഉണ്ടാകാന്‍ പോകുന്ന നൂറുകണക്കിന് പ്രശ്‌നങ്ങളും സ്വന്തമാക്കാം. ബന്ധങ്ങളിലെ അതിര്‍ നിശ്ചയിക്കേണ്ടത് അവരവര്‍ തന്നെയാണ്. ചെറുപ്രായത്തില്‍ മാതാപിതാക്കള്‍ ഈ കാര്യത്തില്‍ അല്പം ശ്രദ്ധിക്കുന്നത് നന്നാണ്. ആണ്‍കുട്ടികളോട് മിണ്ടരുത് എന്നോ, പെണ്‍കുട്ടികളോട് മിണ്ടരുതെന്നോ ഉള്ള വിലക്കുകള്‍ അല്ല ആവശ്യം, മറിച്ച് എവിടെ വരെ ആകാം എന്ന തിരിച്ചറിയലാണ് ഉണ്ടാകേണ്ടത്.
തെറ്റിലേക്കും പ്രശ്‌നങ്ങളിലേക്ക് വഴിതെളിക്കുവാന്‍ തെറ്റായ വസ്ത്രധാരണത്തിന് കഴിയും. നഗ്നത മറക്കുവാനുള്ളതിനേക്കാള്‍ പ്രദര്‍ശിപ്പിക്കുവാനാണ് പലരും വസ്ത്രം ധരിക്കുന്നത്. ഇത് പ്രശ്‌നങ്ങള്‍ വിളിച്ചു വരുത്തും. ശരീരം മറയുന്ന തരത്തിലുള്ള വസ്ത്രധാരണം ശീലമാക്കണം. മറ്റുള്ളവരെ ആകര്‍ഷിക്കുവാനോ, ശ്രദ്ധ ലഭിക്കുവാനോ വേണ്ടി ശരീരം പ്രദര്‍ശിപ്പിക്കുന്ന തരത്തിലുള്ള വസ്ത്രങ്ങള്‍ ഒഴിവാക്കണം. ഈ കാര്യത്തില്‍ ചെറുപ്രായം മുതല്‍ തന്നെ കുഞ്ഞുങ്ങള്‍ക്ക് നിര്‍ദ്ദേശം നല്‍കണം. 16 വയസുള്ള മകള്‍ എന്തു ധരിച്ചാലും മാതാപിതാക്കള്‍ക്ക് അവള്‍ മകള്‍ തന്നെയാണ്, എന്നാല്‍ പുറത്തുള്ളവര്‍ അങ്ങനെ കാണണം എന്നില്ല. മറ്റുള്ളവര്‍ എന്തായിരിക്കും ചിന്തിക്കുന്നത് എന്ന വിലയിരുത്തന്നത് നന്നാണ്. ”അവ്വണ്ണം സ്ത്രീകളും യോഗ്യമായ വസ്ത്രം ധരിച്ച് ലജ്ജാശീലത്തോടും സുബോധത്തോടും കൂടെ തങ്ങളെ അലങ്കരിക്കണം” എന്നാണ് തീമൊഥെയോസി (1 തീമൊ. 2:8) നോട് പൗലോസ് ഓര്‍പ്പിക്കുന്നത്. മാതാപിതാക്കള്‍ മാന്യമായ വസ്ത്രം ധരിക്കുവാന്‍ ശീലിച്ചാല്‍ മക്കള്‍ അമാന്യമായി വസ്ത്രം ധരിക്കുകയില്ല.
ശരീരത്ത് സ്പര്‍ശിച്ച് ഉള്ള സംസാരം, ഇടപാടുകള്‍ ഒരിക്കലും നന്നല്ല. സംസാരിക്കുന്ന കാര്യങ്ങളിലെ നിയന്ത്രണം ഉണ്ടാകുന്നതോടൊപ്പം, കേള്‍ക്കുന്ന കാര്യങ്ങളിലും നിയന്ത്രണം ഉണ്ടാകണം. മൊബൈല്‍ ഫോണ്‍ എത്തിയതോടെ സംസാരത്തിലെ അതിര്‍വരമ്പുകള്‍ പലരും ലംഘിച്ചു. വിവാഹിതരെപോലെ ജീവിക്കുന്ന (മൊബൈലിലും, ഇന്റര്‍നെറ്റ് ചാറ്റിലും) അവിവാഹിതര്‍ അനേകരാണ്.
8 എതിര്‍ലിംഗത്തിലുള്ളവരുമായി ഒറ്റക്ക് യാത്രചെയ്യുക, കൂടുതല്‍ നേരം സംസാരിച്ചിരിക്കുക, തുടങ്ങിയ സാഹചര്യങ്ങള്‍ തെറ്റിലേക്കുള്ള വഴിയാകാം.
8 സുഹൃത്ത് ബന്ധത്തില്‍ പങ്കിടേണ്ട ഒന്നല്ല ലൈംഗീകത. അത് വിവാഹത്തിനായി മാറ്റിവെയ്ക്ക്‌പ്പെടേണ്ടതാണ്.
8 ലോകം വിശാലമാണ്. സ്വന്തം സഭയിലോ, അയല്‍പക്കത്തോ ഉള്ള ഒരാളെ ജീവിത പങ്കാളിയാക്കാന്‍ വ്യഗ്രതപ്പെടരുത്.
8 നിങ്ങളുടെ സഹോദരിയുടെ മകനോ, മകളോ ഒക്കെ എന്നും നിങ്ങള്‍ക്കും വേണ്ടപ്പെട്ടവരാണ്. അവരുമായി ഒരു വിവാഹബന്ധത്തിന് തയ്യാറാകരുത്. അത് കുടുംബപ്രശ്‌നങ്ങള്‍ക്ക് കാരണമാകും.
ലംഘിച്ചാല്‍ ആരും അറിയാത്ത ഒന്നാണ് നമ്മുടെ ചിന്തകളിലെ നിയന്ത്രണരേഖ. തെറ്റുകള്‍ ഉണ്ടാകുന്നത് ആദ്യം മനസിലാണ്. ബൈബിള്‍ പറയുന്നു; ”മോഹം ഗര്‍ഭം ധരിച്ച് പാപത്തെ പ്രസവിക്കുന്നു”. നമ്മുടെ ആഗ്രഹങ്ങള്‍, താല്പര്യങ്ങള്‍, പ്രതീക്ഷകള്‍, ഭാവി സ്വപ്നങ്ങള്‍ എല്ലാം ചിന്തയിലാണ് ഉടലെടുക്കുന്നത്, അതിനാല്‍ ഉന്നതമായതും നല്ലതും ചിന്തിക്കുക നിങ്ങള്‍ ചിന്തിക്കേണ്ടത് എങ്ങനെയുള്ള കാര്യങ്ങള്‍ ആണെന്ന് ഫിലിപ്പ്യര്‍ 4:8 ല്‍ കാണുന്നു.
ചിന്തകളെ നിയന്ത്രിക്കുക. തെറ്റിലേക്കും പാപത്തിലേക്കും നയിക്കുന്ന ചിന്തയ്ക്ക് മനസ്സില്‍ സ്ഥാനം നല്‍കരുത്. ”മടിയന്റെ മനസ്, പിശാചിന്റെ പണിപ്പുര” എന്നത് വാസ്തവമാണ്. തെറ്റായ സ്വപ്നങ്ങളെ വ്യാഖ്യാനിക്കുവാനും അത് ദൈവഹിതം ആണെന്ന് വരുത്തി തീര്‍ക്കുവാനും ശ്രമിക്കരുത്. ”ദൈവം ദോഷങ്ങളാല്‍ പരിക്ഷിക്കുകയില്ല” എന്ന ബോധ്യം ഉണ്ടാകണം.
പൗലോസ് തീമൊഥിയോസിനോട് പറയുന്ന വചനം നമ്മുക്ക് ഒരു പാഠമാണ്,” ആരും നിന്റെ യൗവനം തുച്ഛീകരിക്കരുത്: വാക്കിലും നടപ്പിലും, സ്‌നേഹത്തിലും, വിശ്വാസത്തിലും, നിര്‍മ്മലതയിലും വിശ്വാസികള്‍ക്ക് മാതൃകയായിരിക്കുക” (1 തീമൊ. 4:12).
ഇന്നത്തെ മാധ്യമങ്ങള്‍ നല്‍കുന്ന സന്ദേശം പലപ്പോഴും യുവജനങ്ങളിലും കുട്ടികളിലും തെറ്റായി പരിണമിക്കാറുണ്ട്. ‘ലൈംഗീതയെ’ വില്‍പന ചരക്കാക്കുന്നതുമൂലം വസ്ത്രങ്ങളിലെ ഡിസൈന്‍, ടീ-ഷര്‍ട്ടുകളിലെ എഴുത്തുകള്‍, മൊബൈല്‍ പരസ്യങ്ങള്‍, ലേഖനങ്ങള്‍, പത്രവാര്‍ത്തകള്‍, ലൈംഗിക കുറ്റകൃത്യങ്ങളുടെ റിപ്പോര്‍ട്ട്, സീരിയലുകള്‍, സിനിമകള്‍ ഇവയെല്ലാം ‘ലെഃ ശ െല്‌ലൃ്യവേശിഴ’ എന്ന സന്ദേശം പുത്തന്‍ തലമുറയ്ക്ക് നല്‍കാറുണ്ട്. അതുകൊണ്ടു തന്നെ വിവാഹത്തിനായി കാത്തിരിക്കുവാന്‍ പലരും തയ്യാറല്ല. സുഹൃത്ത് ബന്ധം. ഉറപ്പിക്കുവാനും, കാമുകി -കാമുക ബന്ധം നിലനിര്‍ത്തുവാനും ഉള്ള ഒന്നായി ലെഃ മാറിയിരിക്കുന്നു. പരിണിതഫലമോ? വളരെ ഭയാനകം!
കുറെ ദിവസം മുന്‍പ് കോളേജ് കുട്ടികള്‍ക്കായി നടത്തിയ ഒരു ക്യാമ്പില്‍ ഞാന്‍ ചെയ്ത സര്‍വ്വേയുടെ വിവരങ്ങള്‍ ഞെട്ടിക്കുന്നതായിരുന്നു. ഏകദേശം 55 പേര്‍ പങ്കെടുത്ത ആ ക്യാമ്പില്‍ അശ്‌ളീല വീഡിയോകള്‍ കണ്ടിട്ടുള്ളവരുടെ എണ്ണം 26 ആയിരുന്നു. തെറ്റായ ലൈംഗീക ശീലങ്ങള്‍ക്ക് അടിമയായവര്‍ 18-ഉം, തെറ്റായ ബന്ധങ്ങളിലേക്ക് നയിക്കപ്പെട്ടവര്‍ 7 ഉം ഉണ്ടായിരുന്നു. മാത്രമല്ല 46 പേര്‍ക്കും ഒന്നോ അതിലധികമോ പ്രണയ ബന്ധങ്ങള്‍ ഉള്ളവരും ആയിരുന്നു. ആത്മീകര്‍ എന്ന് അഭിമാനിക്കുന്നവരില്‍പോലും ഇത്തരം പ്രശ്‌നങ്ങള്‍ കൂടുതലാണെന്ന് പല ക്യാമ്പുകളിലും ഞാന്‍ കണ്ടിട്ടുണ്ട്; മാത്രമോ ഇതിന്റെ കുറ്റബോധത്തിലും നിരാശയിലും കഴിയുന്നവര്‍ ഏറെയാണ്. ദൈവീക മാനദണ്ഡങ്ങള്‍ – അതിരുകള്‍ – ലംഘിക്കുമ്പോള്‍ കുറ്റബോധം കടന്നു വരാം. എന്നാല്‍ ജീവിതത്തെ നിര്‍മ്മലതയോടെ സൂക്ഷിക്കുവാന്‍ കഴിഞ്ഞാല്‍ ഭാവിജീവിതം ധന്യമാകും.
Leave a Reply Cancel Reply
Your email address will not be published.
Copyright © 2016 eternalvoice.org - All Rights Reserved
Developed by Elektra Technologies Pvt Ltd